2019 की 'जंग' के लिए धीरे-धीरे मिट रहे फासले - UB INDIA NEWS
Home राजनीति राष्ट्रीय 2019 की ‘जंग’ के लिए धीरे-धीरे मिट रहे फासले
राज्यसभा में उप-सभापति के चुनाव के बाद राजनीतिक समीकरण तेजी से बदल रहे हैं. जिस तरह से उप-सभापति के लिए हुई वोटिंग में राष्ट्रीय जनतांत्रिक गठबंधन (NDA) के सहयोगी दल आपसी मतभेद को भुलाकर एक साथ आए और एनडीए केंडिडेट हरिवंश नारायण सिंह को समर्थन दिया, उसे आने वाले लोकसभा चुनाव के मद्देनज़र एनडीए के लिए ‘गुड न्यूज़’ माना जा रहा है. बदलते राजनीतिक समीकरण राष्ट्रीय दलों के लिए भी आगे जाकर फायदेमंद साबित होने वाले हैं.
ये राजनीतिक समीकरण एनडीए का नेतृत्व कर रही बीजेपी के भी पक्ष में हैं. बीजेपी को यह तय करने में मदद मिल रही है कि उसे मौजूदा घटक दलों के साथ गठबंधन को बरकरार रखना चाहिए या फिर नई संभावनाएं देखनी चाहिए. वैसा देखा जाए, तो बीजेपी को फिलहाल नई संभावनाएं देखने की जरूरत नहीं है. क्योंकि, बीजेपी और एनडीए के सहयोगी दलों के बीच धीरे-धीरे ही सही फासले कम हो रहे हैं. आने वाले चुनावों के मद्देनज़र एनडीए के घटक दल आपसी मनमुटाव को भुलाकर एकजुट होते दिख रहे हैं. बीजेपी से इतर बीजेपी की टीम ‘बी’ बन रही है.
ऐसे बन रही बीजेपी की टीम ‘बी’
यह भी पढ़े पीएम मोदी ने बताया- क्या है एक और एक 11 का प्लान, कांग्रेस पर झूठे प्रचार का आरोप मढ़ा
यह भी पढ़े दागी नेताओं के मुकदमे एक साल में निपटाएं :सुप्रीम कोर्ट
शिवसेना के एक नेता कहते हैं, ‘मराठा आरक्षण को लेकर महाराष्ट्र जल रहा है. ऐसे में ब्रेक-अप का ख्याल छोड़कर बीजेपी-शिवसेना को ये जानने की कोशिश करनी चाहिए कि विरोधी कांग्रेस-एनसीपी की चुनावी चाल क्या है.’
दिल्ली की आम आदमी पार्टी (AAP) और इसके संयोजक अरविंद केजरीवाल आने वाले चुनाव में फिलहाल ‘एकला चोलो’ (अकेले चलो) की रणनीति पर चल रहे हैं. क्योंकि, केजरीवाल को इसक बात का एहसास हो गया है कि उनके लिए न तो एनडीए में जगह है और न ही एंटी-बीजेपी फ्रंट में.
अब बात तृणमूल कांग्रेस और नैशनलिस्ट कांग्रेस पार्टी की. टीएमसी प्रमुख ममता बनर्जी और एनसीपी चीफ शरद पवार आप और केजरीवाल के लिए सॉफ्ट कॉर्नर (सहानुभूति) रखते हैं. दोनों पार्टियां आप को साथ लेकर चलना भी चाहती हैं.
कांग्रेस चाहती थी कि शरद पवार राज्यसभा उप-सभापति चुनाव के लिए एनडीए कैंडिडेट के खिलाफ अपना उम्मीदवार खड़ा करें. लेकिन, शरद पवार ने ऐसा नहीं किया. शायद उनको भी मालूम था कि नंबर को देखते हुए ऐसा करने का कोई फायदा नहीं है.
आने वाले लोकसभा चुनाव के मद्देनज़र कांग्रेस बीजेपी के खिलाफ एक संगठित और मजबूत गठबंधन खड़ा करना चाहती है. लेकिन, वह गठबंधन का नेतृत्व किसी दूसरी पार्टी के हाथ में नहीं देना चाहती. दिक्कत यहीं हो रही है. कांग्रेस इस स्थिति में नहीं है कि वह महागठबंधन का नेतृत्व कर सके और दूसरी पार्टी के हाथ में कमान देकर वह अपना नुकसान भी नहीं करना चाहती. जो भी हो. इन सबका फायदा सिर्फ एक पार्टी को मिल रहा है. बीजेपी को.
Previous articleआसरा शेल्टर होम केस: पटना की ‘हाई प्रोफाइल’ पार्टियों का नामचीन चेहरा है मनीषा दयाल
Next articleसात राज्यों में मानसूनी बारिश, बाढ़ में 774 लोगों की मौत
सबरीमाला मंदिर में महिलाओं के प्रवेश को लेकर पंबा बेस कैंप के पास विरोध प्रदर्शन, कई प्रदर्शनकारी गिरफ्तार